wickkiey/tamil-wikipedia-markdown huggingface dataset:
# ஏறநாடு வட்டம்


**ஏறனாடு வட்டம்** கேரளத்தின் மலப்புறம் மாவட்டத்தில் உள்ளது. மலப்புறம், மஞ்சேரி நகராட்சி மன்றங்களும், அரீக்கோடு, கொண்டோட்டி, மலப்புறம் ஊராட்சி ஒன்றியங்களுக்கு உட்பட்ட 19 ஊராட்சிகள் இதன் நிர்வாகத்தின் கீழுள்ளன. இதன் தலைமையகம் மஞ்சேரி. 33 கிராமங்கள் உண்டு. பரப்பளவு 697.28 ச.கி.மீ. 2001 ல் சென்சசு கணக்கெடுப்பின்படி 6,26,266 மக்கள் இங்கு வாழ்கின்றனர்..  

## ஊர்கள்
1996ல் ஏற்படுத்தப்பட்ட இதில் கீழ்க்கண்ட 33 ஊர்கள் உள்ளன.  

- வாழயூர்
- செறுகாவ்
- புளிக்கல்
- கொண்டோட்டி
- நெடியிருப்பு
- மஞ்சேரி
- நறுகர
- பய்யனாடு
- பாண்டிக்காடு
- வெட்டிக்காட்டிரி
- செம்ப்ரசேரி
- புல்பற்ற
- எலங்கூர்
- திருக்கலங்ஙோடு
- காரக்குன்னு
- எடவண்ண
- பேரக்கமண்ண
- வாழக்கடு
- சீக்கோடு
- முதவல்லூர்
- குழிமண்ண
- அரீக்கோடு
- கீழுபறம்பு
- காவனூர்
- உறங்ஙாட்டிரி
- வெற்றிலப்பாற
- மலப்புறம்
- பூக்கோட்டூர்
- மொறயூர்
- பனக்காட்
- ஆனக்கயம்
- பந்தல்லூர்
- மேல்முறி
# ஆளார்



**ஆளார்** என்போர் கேரளத்தின் மலப்புறம் மாவட்டத்தில் பெரிந்தல்மண்ணை வட்டத்தில் வாழும் இனக்குழுவினர். ஆளார் என்றால் குகைகளில் வசிப்பவர் என்று பொருள். இவர்களின் எண்ணிக்கை மிகக் குறைவு. தமிழும், துளுவும் கலந்தது இவர்தம் மொழி.  

இவர்கள் காட்டில் அலையும் விலங்குகளின் இறைச்சியை சாப்பிடுகின்றனர். இக்குழுவினர் ஒரிடத்தும் நிலையாக வாழ்வதில்லை. இவர்கள் பாறைகளிலும் குகைகளிலும் மரங்களிலும் வாழ்கின்றனர். குரங்கு பிடிப்பதில் இவர்கள் வல்லவர் ஆவர்.
# கனலாடி


**கனலாடி** என்போர் கேரளத்தின் வயநாட்டில் வாழும் பழங்குடியினர். கனலாட்டம் நிகழ்த்துவர். இவர்தம் மொழி மலையாளம் ஆகும்.  

ஆடுமாடு வளர்த்தலும், தயிரும் மோரும் நெய்யுமுண்டாக்கி விற்பதும் இவர்தம் தொழில். தெய்யம் என்னும் கலையையும் நிகழ்த்துவர். தீமிதிப்பதில் வல்லவர். பத்திரகாளி இவர்களின் தெய்வம் ஆவாள்.
# ஆல் இன் ஆல் அழகு ராஜா


***ஆல் இன் ஆல் அழகு ராஜா*** (*ஆங்கிலம்:* All in All Azhagu Raja), நவம்பர் 2, 2013ல் வெளிவந்த இந்தியத் தமிழ்த் திரைப்படம். இது தீபாவளி அன்று வெளியான திரைப்படம் ஆகும். இதில் கார்த்தி, சந்தானம், காஜல் அகர்வால், பிரபு, சரண்யா, நாசர், பாசுகர் போன்றோர் நடித்துள்ளனர்.  

## கதை சுருக்கம்
கார்த்திக் (இராஜா) தென்காசியில் கேபிள் தொலைக்காட்சி நடத்தி வருகிறார். அவருடைய உதவியாளர் சந்தானம். தன்னுடைய தொலைக்காட்சி புகழ்பெற்று தான் ஒரு கோடி சம்பாதிக்கும் வரை தனக்கு திருமணம் வேண்டாம் என்று இருக்கிறார். ஒரு திருமணத்தில் காஜல் அகர்வாலைச் (தேவிப் பிரியா) சந்தித்ததும் அவரைக் காதலிக்க தொடங்குகிறார். பிரபு அத்திருமணத்திற்கு ஒத்துக்கொள்ள மறுத்து ஏன் என்பதை கார்த்திக்குக்கு விளக்குகிறார். முடிவில் கார்த்தியும் காஜல் அகர்வாலும் இணைந்தார்களா என்பதை இயக்குநர் நகைச்சுவையாக சொல்லியுள்ளார்.
# பாண்டிய நாடு (திரைப்படம்)


**பாண்டிய நாடு** (*ஆங்கிலம்:* Pandiya Naadu) நவம்பர் 2, 2013 ஆம் தேதி வெளியான இந்தியத் தமிழ் திரைப்படம். இப்படத்தை முதல் முறையாக நடிகர் விஷால் தயாரித்துள்ளார்.  

## தணிக்கை
இப்படத்திற்கு தணிக்கை குழுவினர் யு ஏ சான்றிதழ் வழங்கியுள்ளனர். இதனால் இத்திரைப்படம் மறு தணிக்கைக்கு அனுப்பப்பட்டுள்ளது. ஏனெனில் யு ஏ சான்றிதழ் பெறும் படங்களைத் தொலைக்காட்சியில் ஒளிபரப்புவது கடினம்.  

## நடிகர்கள்
- விஷால்
- விக்ராந்த்
- லஷ்மி மேனன்
- பாரதிராஜா
- குரு சோமசுந்தரம்
# நய்யாண்டி (திரைப்படம்)


**நய்யாண்டி**, அக்டோபர் 11, 2013ல் வெளியான இந்தியத் தமிழ் திரைப்படம். இப்படத்திற்கு ஜிப்ரான் இசை அமைத்துள்ளார்.  

## நடிப்பு

- தனுஷ் (நடிகர்) - சின்னா வண்டு
- நஸ்ரியா நசீம் - வனரோசா
- வம்சி கிருஷ்ணா - கிருஷ்ணா
- சூரி - சூரி
- சிறீமன் - பரம்ஜோதி
- சத்யன் - பரந்தாமன்
- பிரமீட் நடராஜன் - சம்மந்தம்
- மீரா கிருஷ்ணன் - சின்ன வண்டு தாய்
- ஆடுகளம் நரேன்
- சச்சு - வனரோஜா பாட்டி
- சதீஸ் - சின்ன வண்டு நண்பன்
- அஸ்வின் ராஜா சின்ன வண்டு நண்பன்
- சிங்கம்புலி
- இமான் அண்ணாச்சி - தேனீர் கடை நடத்துனர்
- சார்லி கௌரவத் தோற்றம்
- மனோபாலா கௌரவத் தோற்றம்
# பா. டெனீஸ்வரன்


**பாலசுப்பிரமணியம் டெனீஸ்வரன்** (*Balasubramaniam Deniswaran*) இலங்கைத் தமிழ் வழக்கறிஞரும், அரசியல்வாதியும், மாகாண சபை உறுப்பினரும் ஆவார்.  

## வாழ்க்கைக் குறிப்பு
இலங்கையின் மன்னாரில் வழக்கறிஞராகப் பணியாற்றும் டெனீஸ்வரன் மன்னார் புனித சேவியர் ஆண்கள் தேசியப் பாடசாலையில் கல்வி கற்றவர்.  

## அரசியலில்
2013 வட மாகாண சபைத் தேர்தலில் தமிழீழ விடுதலை இயக்கத்தினால் பரிந்துரைக்கப்பட்டு தமிழ்த் தேசியக் கூட்டமைப்பின் வேட்பாளராக மன்னார் மாவட்டத்தில் போட்டியிட்டு 12,827 விருப்பு வாக்குகள் பெற்று வட மாகாண சபை உறுப்பினரானார்.  

இவர் வட மாகாண சபையின் மீன்பிடி, போக்குவரத்து, கிராம அபிவிருத்தி அமைச்சராக முதலமைச்சர் சி. வி. விக்னேசுவரனால் பரிந்துரைக்கப்பட்டு 2013 அக்டோபர் 11 ஆம் நாள் மாகாண சபை உறுப்பினராகவும், அமைச்சராகவும் முதலமைச்சர் முன்னிலையில் பதவியேற்றுக் கொண்டார்.
# க. ஜெயக்கொடி


**கந்தப்பா ஜெயக்கொடி** (*Kandappa Jeyakody*, 29 ஆகத்து 1913 - ) இலங்கைத் தமிழ் அரசியல்வாதியும், நாடாளுமன்ற உறுப்பினரும் ஆவார்.  

## அரசியலில்
ஜெயக்கொடி இலங்கைத் தமிழரசுக் கட்சியின் சார்பில் உடுப்பிட்டி தொகுதியில் மார்ச் 1960 நாடாளுமன்றத் தேர்தலில் போட்டியிட்டு தமிழ்க் காங்கிரசு வேட்பாளர் மு. சிவசிதம்பரத்திடம் தோற்றார். இவர் மீண்டும் சூலை 1960 தேர்தலிலும் 1965 தேர்தலிலும் போட்டியிட்டுத் தோல்வி அடைந்தார். ஆனாலும், 1970 நாடாளுமன்றத் தேர்தலில் வெற்றி பெற்று நாடாளுமன்றம் சென்றார்.
# நுகம் (திரைப்படம்)


**நுகம்** (ஆங்கிலம்: Nugam) அக்டோபர் 18, 2013ல் வெளியான இந்தியத் தமிழ்த் திரைப்படம். இதனை ஜெஃபி இயக்கினார். இனியா இப்படத்தில் ஒரு கதாப்பாத்திரத்தில் நடிக்கிறார். இத்திரைப்படத்தில் கதாநாயகன் இல்லை என கூறப்படுகிறது. இத்திரைப்படத்திற்கு யூ/ஏ சான்றிதழ் கிடைத்துள்ளது.  

## நடிப்பு

- ரிஷ்கதிர்
- ஜெய்பாலா
- சுரேஷ்
- ப்ரீத்தி
- இனியா
- கஞ்சா கருப்பு
- விஜயகுமார்

## பாடல்கள்

இப்படத்தின் பாடல் வெளியீட்டு விழா பிரான்சு நாட்டின் பாரிஸ் நகரில் உள்ள ஈபெல் கோபுரத்தின் முன்பு பிரான்சிய நடிகை நடிஜே பியூஸன் டயக்னி (Nadeje Beausson Diagne) சிறப்பு விருந்தினராகக் கொண்டு மே 5, 2012 அன்று வெளியிடப்பட்டது. இதில் மொத்தம் 5 பாடல்கள். டி.ஜே. கோபிநாத் இசையமைத்துள்ளார்.
# ரகளபுரம்


**ரகளபுரம்** (ஆங்கிலம்: Ragalapuram) அக்டோபர் 18, 2013ல் வெளியான இந்தியத் தமிழ்த் திரைப்படம். இதனை மனோகர் இயக்கினார். கருணாஸ், கோவை சரளா ஆகியோர் நடிக்கிறார்கள்.  

## நடிப்பு

- கருணாஸ்
- அங்கனா ராய்
- கோவை சரளா
- பரத் ரெட்டி
- எம். எஸ். பாஸ்கர்
- பவானி
- சிங்கம் புலி

## பாடல்கள்
# விடியும் வரை பேசு



**விடியும் வரை பேசு** அக்டோபர் 20, 2013ல் வெளிவந்த இந்தியத் தமிழ் திரைப்படம். இதனை ஏ. பி. முகன் இயக்கினார்.  

## கதை சுருக்கம்
கிராமத்தில் தாய், தங்கையுடன் வாழ்ந்து வருகிறார் நாயகன் அனித். படித்துவிட்டு வேலை தேடிக்கொண்டிருக்கும் இவருக்கு மாமன் மகளாக வருகிறார் நாயகி வைதேகி. இவர்கள் இருவருக்கும் திருமணம் செய்து வைக்க வேண்டும் என்று பெற்றோர்கள் பேசி வைத்ததால், வைதேகி, அனித்தையே சுற்றிச் சுற்றி வருகிறார். ஆனால் அனித்தோ, வைதேகியை கண்டுகொள்ளாமல் இருக்கிறார்.  

இந்நிலையில் அனித்துக்கு சென்னையில் தனியார் நிறுவனத்தில் வேலை கிடைக்கிறது. சென்னை கிளம்பும் அனித்துக்கு வைதேகி செல்போன் வாங்கிக் கொடுத்து அனுப்புகிறார். சென்னையில் நண்பர்களுடன் தங்கி வேலைக்கு சென்று வருகிறார் அனித். ஒருநாள், அவருக்கு ஒரு மிஸ்டு கால் வருகிறது. அந்த எண்ணுக்கு தொடர்பு கொள்ள, மறுமுனையில், நன்மா (மற்றொரு நாயகி) பேசுகிறார். இந்த மிஸ்டு கால் நட்பு தொடர்கிறது.  

காலப்போக்கில் இந்த நட்பு, பார்க்காமலேயே காதலாக மாற அனித் தனது மாமா மகளினை வைதேகியை முழுவதுமாக மறந்துவிட்டார். மாறாக, நன்மாவை உயிருக்கு உயிராக நேசிக்கிறார். நன்மாவோ, அந்த அளவுக்கு தீவிரமாக இல்லாமல், பொழுதுபோக்கிற்காகவே மட்டுமே அனித்துடன் பேசி வருகிறார்.  

இந்நிலையில், சென்னைக்கு வரும் தாய்-தங்கையிடம் நன்மாவை வரவழைத்து அறிமுகம் செய்ய நினைத்தார் அனித். ஆனால், கடைசி நேரம் வரையில் நன்மா வரவேயில்லை. இதனால் விரக்தியடையும் அனித், மீண்டும் தொடர்பு கொள்ள முயன்றார். எந்த வகையிலும் நன்மாவை தொடர்பு கொள்ள முடியவில்லை. பிறகுதான் தெரிந்தது, நன்மா தன்னை ஏமாற்றிவிட்டார் என்று.  

இதனால் மிகுந்த மன அழுத்தத்திற்கு உள்ளான அனித்தின், மனநிலை பாதிக்கப்படுகிறது. பெண்களைக் கண்டாலே, அவர்களின் செல்போன்களை பிடுங்கி உடைப்பது போன்ற செயல்களில் ஈடுகிறார்.  

இறுதியில் இவர் பித்தம் தெளிந்து சகஜ நிலைக்கு வந்தாரா? நன்மாவின் நிலை என்ன? என்பதே மீதிக்கதை.
# ரெண்டாவது படம்



**ரெண்டாவது படம்** 2013 ஆண்டு எடுக்கப்பட்ட ஒரு இந்தியத் தமிழ் திரைப்படம் ஆகும். இதனை சி. எஸ். அமுதன் இயக்கினார். இதில் களவாணி படத்தில் அறிமுகமான விமல் கதாநாயகனாக நடித்துள்ளார். இப்படத்தின் வேலைகள் முடிவடைந்த நிலையில் நிதிச் சிக்கலால் வெளியிடப்படாமல் உள்ளது.  

## நடிகர்கள்

- விமல்
- அரவிந்த் ஆகாஷ் - ஹரி
- விஜயலட்சுமி - ஆதிரா
- ரம்யா நம்பீசன் - கயல்விழி
- சஞ்சனா சிங்
- சேதன்
- போஸ் வெங்கட்
- ஃபரீத்
- காமெடி பஜார் மாறன்
- வெங்கட பிரபு
- இனியா
- ரம்யா சங்கர்
- ஆர். எஸ். சிவாஜி
- சுரேஷ்
- ரிச்சர்ட் ரிஷி - பாபு
# அரநாழிகநேரம் (புதினம்)



**அரநாழிகநேரம்** (அரை நாழிகை நேரம்) என்பது 1967 ஆண்டு மலையாள எழுத்தாளரான பாறப்புறத்து என்பவர் எழுதிய புதினம். இது இவரின் மிகச்சிறந்த புதினங்களில் இது ஒன்றாகும். இப்ப்தினம் 1968-ல் கேரளச் சாகித்திய அகாதமி விருது மற்றும் சாகித்ய பிரவர்தக விருது போன்றவற்றைப் பெற்றது. 1960களில் நடு திருவிதாங்கூர் பகுதியில் நிகழ்வதாக அமைக்கப்பட்ட இந்தக் கதை, தொண்ணூறு வயது முதியவரான குஞ்ஞோனாச்சன் தலைமையிலான ஒரு மரபுவழி கிறித்தவ குடும்பத்தைச் சுற்றி அமைந்தது. முதியவர்களின் வாழ்க்கை எப்படிப்பட்டது என்பது இப்புதினத்தில் அழகாக விவரிக்கப்பட்டுள்ளது.  

இப்புதினத்தை சி. போள் வர்க்கீஸ், டைம் டு டை என்ற பெயரில் ஆங்கிலத்தில் மொழிபெயர்த்தார். தமிழில் கே. நாராயணன் *அரைநாழிகை நேரம்* என்ற பெயரில் மொழிபெயர்த்துள்ளார்.  

## திரைப்படம்
இந்தப் புதினம் 1972 இல் இதே பெயரில் திரைப்படமாக்கப்பட்டது. கொட்டாரக்கர ஸ்ரீதரன் நாயர் இதன் முதன்மை கதாப்பாத்திரமான குஞ்ஞோனாச்சனாக வேடமிட்டார். இத்திரைப்படத்தில் "சமயமாம் ரதத்தில் ஞான் சுவர்க்கயாத்ரசெய்யுன்னு" என்று தொடங்கும் கிரிஸ்தவ பாடல் ஜி. தேவராஜனின் இசையமைப்பில், பி. லீலா, மாதுரி ஆகியோர் குரலில் வெளியானது.
# பாறப்புறத்து


**பாறப்புறத்து** என்னும் புனைபெயர் கொண்ட கெ. ஈசோ மத்தாயி (நவம்பர் 14, 1924-டிசம்பர் 30, 1981) மலையாள சிறுகதை, நாவல் எழுத்தாளர் ஆவார். இருமுறை கேரள அரசின் இலக்கிய அமைப்பின் விருதினைப் பெற்றுள்ளார். இவரின் கதைகள் பல திரைப்படங்களாக வெளியாகியுள்ளன.  

## வாழ்க்கைக் குறிப்பு
மாவேலிக்கர வட்டத்தில் குன்னம் என்னும் ஊரில் 1924 நவம்பர் 14-ந்‌ குஞ்ஞுநைனா ஈசோ, சோசாம்மை ஆகியோரின் மகனாகப் பிறந்தார். குன்னம் சி.எம்.எஸ். எல்.பி. ஸ்கூள், கவர்ன்மென்ட் மிடில் ஸ்கூள், செட்டிகுளங்ஙர ஹைஸ்கூள் ஆகிய இடங்களில் கல்வி கற்றார். 1944-ல் தன் 19-ஆம் வயதில் இராணுவத்தில் சேர்ந்தார். நாடகங்கள் எழுதியிருந்து, மத்தாயி இருபத்தியோரு ஆண்டுகள் இராணுவத்தில் பணியாற்றினார். 1965-ல் இலக்கியக் கழகங்களில் துணைத் தலைவர், தலைவர் பதவிகள் வகித்தார். 1981 டிசம்பர் 31 ஆம் நாள் இறந்தார்.  

## ஆக்கங்கள்
### சிறுகதைகள்
- பிரகாசதார (1952)
- ஒரம்மயும் மூன்னு பெண்மக்களும் (1956)
- குருக்கன் கீவறீத் மரிச்சு (1957)
- ஆ பூமொட்டு விரிஞ்ஞில்ல (1957)
- தோக்கும் தூலிகயும் (1959)
- தினாந்த்யக்குறிப்புகள் (1960)
- ஜீவிதத்தின்றெ ஆல்பத்தில்நின்னு (1962)
- நாலாள் நாலுவழி (1965)
- சூசுன்ன (1968)
- தெரஞ்ஞெடுத்த கதகள் (1968)
- கொச்சேச்சியுடெ கல்யாணம் (1969)
- அளியன் (1974)
- வழியறியாதெ (1980)
- கீழடங்ஙல் (1982)

### புதினங்கள்
- நிணமணிஞ்ஞ கால்பாடுகள் (1955)
- அன்வேஷிச்சு; கண்டெத்தியில்ல (1958)
- ஆத்யகிரணங்ஙள் (1961)
- மகனே, நினக்குவேண்டி (1962)
- பணிதீராத்த வீடு (1964)
- ஓமன (1965)
- தேன் வரிக்க (1966)
- அரநாழிக நேரம் - (1967)
- வெளிச்சம் குறஞ்ஞ வழிகள் (1968)
- சந்த (1969)
- பிரயாணம் (1970)
- நன்மயுடெ பூக்கள் (1972)
- வழியம்பலம் (972)
- அச்சன்றெ காமுகி (1975)
- தர்மசங்கடம் (1975)
- அவஸ்தாந்தரம் (1976)
- மனசுகொண்டு ஒரு மடக்கயாத்ர (1976)
- ஆகாசத்திலெ பறவகள் (1979)
- இவனெ ஞான் அறியுன்னில்ல (1979)
- காணாப்பொன்ன் (1982)

## விருதுகள்
சிறுகதை, புதினம் ஆகியவற்றிற்காக பல்வேறு பரிசுகளையும், விருதுகளையும் பெற்றுள்ளார். 1966-ல் நாலாள் நாலுவழி என்ற சிறுகதைக்கும், 1971-ல் அரநாழிகநேரம் என்ற புதினத்திற்கும் விருதுகள் பெற்றார்.
# அரநாழிகநேரம் (திரைப்படம்)



1970 இல் வெளியான மலையாளத் திரைப்படம். இது பாறப்புறத்து என்பவர் எழுதிய அரநாழிகநேரம் என்ற புதினத்தைத் தழுவி திரைப்படமாக்கப்பட்டது..  

### பாட்டுகள்
பாடல்:வயலார் ராமவர்மா  
:இசை:ஜி. தேவராஜன் .  
- அனுபமே அழகே :கே கே யேஸுதாஸ்
- சிப்பி சிப்பி : சி ஒ ஆன்டோ, லதா ராஜு
- தைவபுத்ரனு : பி சுசீலா
- சமயமாம் ரதத்தில் :பி லீலா, பி மாதுரி
- ஸ்வரங்ஙளே சப்தஸ்வரங்ஙளே : பி லீலா

## நடிப்பும் கதாப்பாத்திரமும்
- கொட்டாரக்கர ஸ்ரீதரன் நாயர் - குஞ்ஞோனாச்சன்
- சத்யன் - மாத்துக்குட்டி
- பிரேம் நசீர் - ராஜன்
- ஜோஸ் பிரகாசு - அச்சன்
- ஷீலா - சாந்தம்மை
# மார்ஸ் எக்ஸ்பிரஸ்



ஐரோப்பிய விண்வெளி நிறுவனம் சார்பாக செவ்வாய் கோளை ஆராய அனுப்பப்பட்ட விண்கலமே **மார்ஸ் எக்ஸ்பிரஸ்** ஆகும்.  

## உருவாக்கம்
இங்கிலாந்து,செருமனி உட்பட பல ஐரோப்பிய நாடுகளின் பங்களிப்போடு , ஐரோப்பிய விண்வெளி ஆய்வு மையமான இ.எஸ்.ஓ.சி-யால் மார்ஸ் எக்ஸ்பிரஸ் விண்கலம் உருவானது.ஆறு கோடியே இருபது லட்சம் அமெரிக்க டாலரினால் இது தயாரிக்கப்பட்டது.2003-ம் ஆண்டு சூன் இரண்டு அன்று மார்ஸ் எக்ஸ்பிரஸ் விண்கலம் அனுப்பப்பட்டது.ஸ்டார் செம் என்னும் ராக்கெட் இதனை தூக்கி சென்றது.ஆறு மாத பயணத்திற்குப் பின் திசம்பர் 25-ஆம் திகதி செவ்வாய் கிரகத்தின் சுற்று வட்ட பாதையில் நூழைந்தது மார்ஸ் எக்ஸ்பிரஸ்.  

## பீகிள்-2
மார்ஸ் எக்ஸ்பிரஸுடன் வின்ஞானிகள் பீகிள் என்ற ரோபோவையும் அனுப்பி வைத்தார்கள்.இது ஒரு மீட்டர் உயரம் உள்ள ரோபோவாகும்.இதை வடிவமைத்தவர் இங்கிலாந்தை சேர்ந்த காலின் பிலிஜ்ஜர் ஆவார்.பீகில்-2 பத்திரமாக பாராசூட் உதவியுடன் தரை இரக்கப்பட்டது.ஆனால் அது எலக்ரானிக் பாகங்களில் ஏற்பட்ட கோளாரினால் அது செயலிழந்து.  

## சாதனை
ரோபோ செயலிழந்தாலும் மார்ஸ் எக்ஸ்பிரஸ் ஒன்பது ஆண்டுகளாக செவ்வாயை ஆராய்ந்து வருகிறது.செவ்வாய் கிரகத்தின் தென் துருவத்தில் பனிப்பிரதேசம் இருப்பதற்கான அறிகுறிகளை 2004 சனவரியில் கண்டுபிடித்தது.அதில் 87 சதவிகிதம் கார்பன்-டை-ஆக்சைடும்,13 சதவிகிதம் பனியும் இருப்பது தெரியவந்துள்ளது.மீத்தேன்,அம்மோனியா போன்ற வாயுக்கள் அங்கு இருப்பதும் உறுதி செய்யப்பட்டுள்ளது.
# சரவணன் என்கிற சூர்யா


**சரவணன் என்கிற சூர்யா** 2014-இல் வெளிவந்த இந்தியத் தமிழ்த் திரைப்படமாகும்.  

## நடிகர்கள்
- ராஜா சுப்பையா
- நேஹா காயத்திரி
- மதன் பாப்
- லொல்லு சபா பாபு
- அனுராதா
- கிருஷ்ணமூர்த்தி
- சம்பத்
- கே.பி.சிவா

## கதை
சுமாராக இருக்கும் ஒருவன் தன்னை சூர்யா போல நினைத்துக் கொள்கிறான். அவனை விருப்பும் உள்ளூர் பெண்களை எல்லாம் ஒதுக்குகிறான். ஒரு அழகியைத்தான் திருமணம் செய்வது என்று இருக்கிறான். அப்படி ஒரு அழகியையும் சந்திக்கிறான். அவனை அவள் மதிக்கவில்லை. அவர்களுக்குள் காதல் வருகிறதா? எப்படி அவள் மனதில் இடம் பிடிக்கிறான் என்பதே கதை.  

## பிணக்குகள்
### தலைப்பு பற்றிய பிணக்கு
படத்தின் டைட்டிலை மாற்றும்படி சூர்யா தரப்பில் இருந்து இயக்குநர் ராஜா சுப்பையாவுக்கு கோரிக்கை வைக்கப்பட்டது... நடிகர் சங்கமும் இதனை தயாரிப்பாளர் சங்கத்துக்கு அனுப்பி நடவடிக்கை மேற்கொண்டு வருகிறது..ஆனால் இயக்குநர் ராஜா சுப்பையா தலைப்பை மாற்ற முடியாது என மறுத்துவிட்டார். "இந்தப் படத்தின் கதைக்கு சரவணன் என்கிற சூர்யா தலைப்பு பொருத்தமாக இருந்ததால் வைத்தோம். படத்தில் நடிகர் சூர்யாவை இழிவு படுத்துவது போல் காட்சிகள் எதுவும் இல்லை. இதே தலைப்பில் வசனங்கள் இடம் பெற்றுள்ளன. நிறைய செலவில் விளம்பரங்களும் செய்துவிட்டோம். இப்போது தலைப்பை மாற்ற முடியாது," என்கிறார் ராஜா சுப்பையா..
# ஓநாயும் ஆட்டுக்குட்டியும்


**ஓநாயும் ஆட்டுக்குட்டியும்** செப்டம்பர் 27, 2013ல் வெளியான இந்தியத் தமிழ் திரைப்படமாகும். இதனை மிஷ்கின் எழுதி, இயக்கி, தயாரித்துள்ளார். இப்படத்தில் பாடல்கள் இல்லை. பின்னணி இசை இளையராஜா அமைத்துள்ளார். இப்படத்தின் பின்னணி இசைக்கோவை குறுவட்டு தயாரிப்பாளரால் சுழியம் விலையிட்டு (இலவசமாக) தரப்பட்டது.  

## கதைச் சுருக்கம்
மருத்துவக் கல்லூரி மாணவரான சந்துரு (ஸ்ரீ), ஒரு நள்ளிரவில் வீடு திரும்பும்போது, துப்பாக்கியால் சுடப்பட்டு உயிருக்குப் போராடிக் கொண்டிருக்கும் எட்வார்டுயை (மிஷ்கின்) காண்கிறார். உடனடியாக அவரை மருத்துவமனைக்கு அழைத்துச் செல்ல முயற்சிக்கிறார். ஆனால், மருத்துவமனை ஊழியர்கள் எட்வார்டுக்கு சிகிச்சையளிக்க மறுக்கின்றனர். மனிதாபிமானத்தோடு, சந்துரு எட்வார்டை தனது வீட்டிற்கே கொண்டு சென்று, தனது மருத்துவ அறிவைப் பயன்படுத்தி அறுவை சிகிச்சை செய்து அவரது உயிரைக் காப்பாற்றுகிறார்.  

குணமடைந்த எட்வார்ட் சந்துருவின் வீட்டிலிருந்து தப்பிச் செல்கிறார். எட்வார்ட் ஒரு கொடிய குற்றவாளி என்பது சந்துருவுக்குத் தெரிய வருகிறது. இந்நிலையில், காவல்துறையினர் சந்துருவின் குடும்பத்தினரைக் கைது செய்து, எட்வார்ட்டை கொல்லும் பணியை சந்துருவிடம் ஒப்படைக்கின்றனர். தனது குடும்பத்தைக் காப்பாற்ற வேண்டிய நிர்பந்தத்திலும், தான் உயிர் காப்பாற்றிய மனிதரைக் கொல்ல வேண்டிய நெருக்கடியிலும் சந்துரு சிக்கிக் கொள்கிறார்.  

எட்வார்ட் மீண்டும் சந்துருவைத் தேடி வருகிறார். இந்த முறை சந்துரு எட்வார்டை சுடுவாரா? அல்லது எட்வார்ட் காவல்துறையிடம் சிக்குவாரா? என்பதே மீதிக் கதை.  

## நடிகர்கள்
- ஸ்ரீ நடராஜன் - சந்துரு
- மிஷ்கின் - வுல்ஃப்/எட்வார்டு
- ஷாஜி சென் - லால், சிபிசிஐடி, வுல்ஃபுக்கு உதவுவன்
- ஆதித்யா - யுவா
- நீலிமா ராணி - சந்துரு உறவினர்

## விமர்சனம்
இந்து தமிழ் திசைக்காக விமர்சனம் எழுதியவர் "தரமான படங்களை ரசிக்கும் பொறுமை கொண்டவர்களுக்கான படம் மட்டுமல்ல. பொழுதும் போகிறது நன்றாக" என்று எழுதினர். நியூ தமிழ் சினிமாவிற்கு விமர்சனம் எழுதிய ஆர். எஸ். அந்தணன் "படத்தில் மருந்துக்கு கூட பகல் இல்லை. ஆனால் தமிழ்சினிமாவையே வெளிச்சமாக்கியிருக்கிறார் மிஷ்கின்" என்று எழுதினார்.
# லெனக்ஸ் லூயிஸ்


**லெனக்ஸ் கிளாடியஸ் லூயிஸ்** (ஆங்கிலம்:Lennox Claudius Lewis) என்பவர் ஒரு ஓய்வுபெற்ற குத்துச்சண்டை வீரர் ஆவார். உலகில் முண்ணணி வீரர்களையும் 'நாக் அவுட்' முறையில் வெற்றி கண்ட இவர் குத்துச்சண்டையின் மிகுஎடை(heavyweight) பிரிவில் சமீபத்திய மறுப்பீடில்லா உலக வெற்றியாளராவார்(Undisputed world champion).  

## பிறப்பு மற்றும் வளர்ப்பு
லெனக்ஸ் லண்டன் நகரில் பிறந்தவர். பன்னிரண்டு வயதில் இவரது குடும்பம் கனடாவுக்கு குடிபெயர்ந்தது. இதனால் இவர் இரு நாட்டின் குடியுரிமையும் வைத்துள்ளார். பள்ளி பருவங்களில் கால்பந்து மற்றும் கூடை பந்தில் மட்டுமே ஆர்வம் காட்டினார். 1983-இல் ஜுனியர் குத்து சண்டை பிரிவில் சாம்பியன் பட்டம் வென்ற பிறகு குத்து சண்டையில் கவனம் செலுத்தினார். பின் 1992-இல் டோனோவன் ரோட்டக்கை வீழ்த்தி உலகின் முதல் நிலை வீரரானார்.  

## வெற்றிகள்
இதுவரை பங்கேற்ற 44 போட்டிகளில் இரண்டில் தோல்வியை தழுவியுள்ளார், ஒன்று டிரா ஆனது, மீதி நாற்பத்து ஓரு போட்டிகளிலும் வெற்றி பெற்றுள்ளார். அதில் 32 நாக் அவுட் முறையில் வென்றதாகும். 1988 ஒலிம்பிக்கில் தங்கம் வென்றுள்ளார். 1999 இங்கிலாந்து அரசின் பர்சனாலிட்டி விருதையும் வென்றுள்ளார். 86-ம் ஆண்டு காமன்வெல்திலும் தங்கம் வென்றுள்ளார். 1985 உலக குத்துச்சண்டை போட்டியில் வெள்ளி பதக்கம் வென்றுள்ளார்.
# ஓம் சாந்தி ஓம் (திரைப்படம்)


**ஓம் சாந்தி ஓம்** என்பது இயக்குநர் டி. சூர்யபிரபாகர் இயக்கத்தில் ஸ்ரீகாந்த் நடித்து 2015 ஆம் ஆண்டில் வெளிவந்த ஒரு தமிழ்த் திரைப்படம். இதில் ஸ்ரீகாந்த், நீலம், நான்கடவுள் ராஜேந்திரன், நரேன் மற்றும் பலர் நடிக்கின்றனர். பெரும் பொருட்செலவில் பி. அருமைச்சந்திரன் தயாரிக்கிறார். பாடல்களை நா. முத்துகுமார் எழுத விஜய் எபனேசர் இசையமைக்கிறார். கே. எம். பாஸ்கரன் ஒளிப்பதிவு செய்ய, சங்கர்குமார் வசனம் எழுதுகிறார்.  

திருச்சி, சென்னை மற்றும் வெளி நாடுகளில் படப்பிடிப்பு நடைபெறுகிறது.
# நவீன சரஸ்வதி சபதம்


**நவீன சரஸ்வதி சபதம்**, 2013 இல் வெளியான தமிழ்த் திரைப்படம். இதனை கே. சந்துரு இயக்கியுள்ளார். இப்படம் நான்கு நண்பர்களைப் பற்றிய கதையாக உள்ளது.  

## நடிப்பு
- ஜெய்
- நிவேதா தாமஸ்
- சத்யன்
- விடிவி கணேஷ்
- மனோபாலா
- சுப்பு பஞ்சு
- ராஜ்குமார்
- தேவசீனி
- படவா கோபி
- சித்ரா லஷ்மணன்
- வெங்கட் பிரபு

## பாடல்கள்

இப்படத்தின் பாடல்களை பிரேம் குமார் உருவாக்கியிருக்கிறார். இப்படத்தின் பாடல் தொகுப்பானது அக்டோபர் 13, 2013 அன்று வெளியானது. வைரமுத்து, மதன் கார்க்கி, கானா பாலா ஆகியோர் இப்படத்திற்கு பாடல் வரிகளை எழுதியுள்ளனர்.
# ஐ.என்.எஸ். சுனைனா


**ஐஎன்எஸ் *சுனைனா*** என்பது இந்தியக் கடற்படையின் இரண்டாவது சார்யு வகை ரோந்துக் கப்பலாகும். *கோவா சிப்யாட் லிட்* என்ற நிறுவனத்தின் மூலம் கட்டப்பட்டு, கொச்சித் துறைமுகத்தில் 15 அக்டோபர் 2013ல் கடற்படையில் சேர்க்கப்பட்டது. அதிநவீன தொழில்நுட்ப வசதிகளுடன் வடிவமைக்கப்பட்டுள்ள இந்த கப்பல், கடலோர ரோந்து, தொலைகரை உடைமைகளின் காவல், பெருங்கடல் எல்லைகளில் கண்காணிப்பு மற்றும் மேற்பார்வை ஆகிய பணிகளைச் செய்கிறது. 24 மணி நேரமும் ரோந்துப் பணியில் ஈடுபடும் இதில் எட்டு அதிகாரிகள் மற்றும் 108 கடற்படை வீரர்கள் பணியாற்றுவர்கள். இதில் உலங்கூர்தி, அதிநவீன தகவல்தொடர்புச் சாதனங்கள் முதலியவை சுமந்து செல்லும் வகையில் வடிவமைக்கப்பட்டுள்ளதால், போர்க் காலங்களிலும் பயன்படுத்தலாம்.  

## இதனையும் காண்க
- ஐஎன்எஸ் விக்ரமாதித்யா
- ஐ. என். எசு. அரிகந்த்
- ஐ.என்.எஸ். காமோர்த்தா
- ஐ.என்.எஸ். தரங்கிணி
- ஐ.என்.எஸ்.சக்ரா
- ஐஎன்எஸ் கொச்சி
- ஐஎன்எஸ் சக்ரா 2
- ஐஎன்எஸ் சரயு (பி57)
- ஐஎன்எஸ் சென்னை
- ஐஎன்எஸ் ரன்வீர் (டி54)
- ஐஎன்எஸ் ராணா (டி52)
- ஐ.என்.எஸ். சிந்துரத்னா நீர்மூழ்கிக் கப்பல் (எஸ்59)
- எச். எம். எஸ் பஞ்சாபி
- ராஜபுதன வகுப்பு அழிகலன்
# வண்ணக் கதிர்ஏற்பளவுமானி

**வண்ணக் கதிர்ஏற்பளவுமானி** (*chromo radiation dosimeter*) என்பது கதிர் ஏற்பளவினை அளவிடப் பயன்படும் ஒரு கருவியாகும்.  

பொட்டாசியம் குளோரைட், சோடியம் கார்பனேட் போன்றக் கூட்டுப்பொருட்களின் வண்ணம் (நிறம்)  
கதிர்வீச்சினை ஏற்று மாறுபடுகிறது எனும் உண்மையினை அடிப்படையாக் கொண்டு செயல்படும் கருவி இதுவாகும். மிக உயர்ந்த அளவுகளை (ஆயிரக்கணக்கான கிரே) அளவிட பயனாகிறது. நீரில் கலந்துள்ள குளோரோபார்முடன் சிறிது சாயம் அல்லது வண்ணப் பொருட்கள் கலந்த கரைசல் வண்ணக் கதிர்ஏற்பளவுமானியாகப் பயன்படுத்தப்பட்டது. குளோரபார்மிற்குப் பதில் ஐயோடபார்மும் பயன்படுத்தலாம்.
# தாதியா நெரிசல்


**தாதியா நெரிசல்** என்பது இந்தியாவின் மத்தியப் பிரதேச மாநிலம், தாதியா மாவட்டத்தில், ரதன்கார் துர்கா தேவி கோவிலுக்கு (கொள்ளைக்காரர்கள் கோயில்) செல்லும் வழியில் சிந்து நதியின் குறுக்கே கட்டப்பட்டுள்ள பாலத்தில் அமைந்த நிகழ்ச்சியாகும்.  
நவராத்திரி விழாவின் போது பீதி அடைந்த பக்தர்கள் அலறியடித்து சிதறிய மக்களின் மீது போலீசார் தடியடி நடத்தினார்கள்.  

## நிகழ்வு
தசரா பண்டிகையின் கடைசி நாளான 14.10.2013 முன்னிட்டு, மத்தியப் பிரதேச மாநிலம் டட்டியா மாவட்டம் ரத்னாகர் துர்கா மாதா கோயிலில் ஞாயிற்றுக்கிழமை ஏற்பட்ட நெரிசலில் 115 பலியானார்கள். மற்றும் கோயிலுக்குச் செல்ல சிந்து நதியின் குறுக்கே ஒரு பாலம் அமைக்கப்பட்டுள்ளது. இப்பாலத்திலிருந்து விழுந்து 6 பேர் மரணமடைந்தார்கள்.  

## மேற்கோள்
# சுற்றுலா (திரைப்படம்)


**சுற்றுலா**, என்பது ஓர் இந்தியத் தமிழ்த் திரைப்படமாகும். இதனை இயக்கியவர் வி.ராஜேஷ். இத்திரைப்படத்திற்கு பரணி இசையமைத்துள்ளார். பாடல்கள் ஏப்ரல் 27, 2013 அன்று வெளியானது.  

## கதைச்சுருக்கம்
இப்படத்தின் கதைக்களம், நாயகனும், நாயகியும் தங்களது பெற்றோர் ஏற்றுக்கொள்ளாததால் வீட்டை விட்டு ஓடிப்போகிறார். வீட்டை விட்டு ஓடிப் போன போது இவர்களுடன் சேர்ந்து இவர்களின் நண்பர்களும் காணமல் போய்விடுகிறார். அதன் பிறகு என்ன ஆகிறது என்பது தான் கதை என கூறப்பட்டுள்ளது.
# உயிருக்கு உயிராக


**உயிருக்கு உயிராக** (*Uyirukku Uyiraga*) என்பது 2014 ஆண்டு வெளியான இந்தியத் தமிழ் திரைப்படம் ஆகும். இதனை விஜயா மனோஜ்குமார் இயக்குகினார். மாணவர்கள் கல்லூரி வாழ்க்கை முறை பற்றியும் அவர்கள் மீதான பெற்றோர்களின் கவலைப்பற்றியும் இந்தத் திரைப்படத்தின் கதை இருக்கும் என மனோஜ்குமார் கூறினார்.  

## நடிப்பு

- பிரபு
- சஞ்சீவ்
- நந்தனா
- ப்ரீத்திதாஸ்
- சரண்குமார்
- ராஜ்கபூர்
- மெரினா சதீஷ்
- பாய்ஸ் ராஜன்
- சதீஸ்
- ஸ்ரீரஞ்சனி
# மாறனேரி நம்பி



**மாறனேரி நம்பி** (English : Maraneri Nambi) புகழ்பெற்ற வைணவப் பெரியோர்களில் ஒருவர். இவர் ஆளவந்தாரின் சீடர். தன்னுடைய குரு ராஜபிளவை நோயால் அவதியுற்றபோது அதனை உபதேசங்களை கேட்டு வாங்குவதைப் போல ராஜபிளவை நோயையும் வாங்கிக்கொண்டார். இவர் தாழ்த்தப்பட்ட குலத்தில் பிறந்தவர் என்பதால் ராஜபிளவை நோயினால் அவதியுற்று இறந்தபோது, வைணவர்கள் யாரும் அவருக்கு இறுதிச்சடங்கு செய்ய முன்வரவில்லை. ஆளவந்தாரின் சீடராக இருந்த பெரிய நம்பி முன்வந்து வைணவர்களுக்கு செய்கின்ற இறுதிச் சடங்குகளைச் செய்தார். இவ்வாறு செய்தமைக்காக திருவரங்க வைணவர்கள் பெரிய நம்பியை ஜாதியை விட்டுத் தள்ளிவைத்தனர்.  

## பிறப்பு
ஆனி மாதம் ஆயில்யம் நட்சத்திரத்தில் பாண்டிய நாட்டிலுள்ள புராந்தகம் என்னும் சிற்றூரில் நான்காம் வருணம் எனப்படும் தாழ்த்தப்பட்ட குலத்தில் பிறந்தார்.  

## பெயர்க் காரணம்

மாறனாகிய நம்மாழ்வாருக்கு ஒப்பாக கருதும் வகையில் திருவரங்கத்தில் உறையும் அரங்கன் மீது அளவற்ற பக்தி கொண்டமையால் இவரை மாறனுக்கு நேரான நம்பி எனும் பொருளில் மாறனேர் நம்பி (மாறன்+நேர்+நம்பி) அல்லது மாறனேரி நம்பி என அனைவராலும் அழைக்கப்பட்டார்.  

## குருபக்தி

தன் குருவாகிய ஆளவந்தார் **இராஜபிளவை** எனப்படும் கொடுநோயால் படும் வேதனை பொருக்க ஒண்ணாது, தன் குருவை அணுகி, குருப்பிரசாதமாக அக்கொடிய நோயை தனக்கு அளிக்குமாறு வேண்டி நின்றார். ஆளவந்தார் மறுதளித்தும் பிடியாய் இருந்த நம்பிக்கு வேறுவழியின்றி தன் நோயை மாற்றியருளினார். மூன்று மாதங்களுக்கும் மேலாக அக்கொடிய நோயால் பாதிப்படைந்தவர், குருபக்தியால் அனைவரும் வியக்கும் வண்ணம் விரைவில் குணமடைந்தார். ஆயினும் இச்செய்கையால் தன் குடும்ப அங்கத்தினாராலேயே ஒதுக்கப்பட்டார்.  

## இறுதி விருப்பம்
ஆளவந்தார் திருநாடு அலங்கரித்தப்(இறப்பினைக் குறிக்கும் வைணவச் சொல்)பின் மாறனேரி நம்பி தனித்துவிடப் பட்டார். ஆளவந்தாரின் முதன்மை சீடரும், பிள்ளை பிராயம் தொட்டு தனக்கு உற்ற தோழனுமான பெரிய நம்பிகளிடம் தான் ஆச்சாரியன் திருவடி (இறப்பினைக் குறிக்கும் வைணவச் சொல்) அடைந்தப்பின் தன் பூத உடலை தன் உறவினர்களிடம் சேர்க்காது பெரியநம்பிகளே ஈமக்கிரியையகள் யாவும் செய்ய வேண்டும் என்ற தன் இறுதி விருப்பத்தை தெரிவித்தார்.ஏனெனில் ஆளவந்தாரின் இராஜபிளவை நோயை குருப்பிரசாதமாக பெற்றுக் கொண்டப்படியால் தன் உடலும் **குருப்பிரசாதம்** என்றும் அதனை வைணவர்கள் அல்லாத தன் குடும்பத்தினரிடம் அளிப்பது என்பது உயர்ந்த யாக நெய்யை தெருநாய்களுக்கு இடுவதற்கு ஒப்பாகும் என்றும் கருதினார்.அதன்படி இவரின் இறுதிக் கடன் யாவும் உயர்ந்த குலத்தைச் சேர்ந்த பெரிய நம்பிகளால் குறைவற நடத்திவைக்கப்பட்டது.  

## தனியன்

பின்வரும் வடமொழி தனியன் இவரின் பெருமையைக் கூறும்.  

:யாமுநாசார்ய ஸச்சிஷ்யம் ரங்கஸ்தலநிவாஸிநம்  
:ஜ்ஞாநபக்த்யாதிஜலதிம் மாறனேரிகுரும் பஜே  

## ஆதாரங்கள்

ஆறாயிரப்படி குருபரம்பரை பிரபாவம், பெரிய திருமுடி அடைவு
# செம்மீன் (திரைப்படம்)



தகழி சிவசங்கரப் பிள்ளையின் செம்மீன் என்னும் நாவலின் கதையை மூலமாகக் கொண்டு, 1965-ல் ராமு கார்யாட்டு இத்திரைப்படத்தை இயக்கினார். மது, சத்யன், கொட்டாரக்கர ஸ்ரீதரன் நாயர், ஷீலா, எஸ். பி. பிள்ளை, அடூர் பவானி, பிலோமின ஆகியோர் முதன்மை வேடங்களில் நடித்துள்ளனர்.  

1965-ல் சிறந்த திரைப்படத்திற்கான இந்திய அரசின் தங்கத் தாமரை விருது கிடைத்தது..  

## நடிப்பு
- சத்யன் – பளனி
- ஷீலா – கறுத்தம்ம
- மது – பரீக்குட்டி
- கொட்டாரக்கர ஸ்ரீதரன் நாயர் – செம்பன் குஞ்ஞு
- அடூர் பவானி – சக்கி
- லலா – பஞ்சமி
- சி. ஆர். ராஜகுமாரி – பாப்பிகுஞ்ஞு
- அடூர் பங்கஜம்
- கோட்டயம் செல்லப்பன்
- பறவூர் பரதன்
- பிலோமின
- ஜெ. எ. ஆர். ஆனந்த்
- கோதமங்கலம் அலி

## பாடல்கள்
பாடல் வரிகள்: வயலார் ராமவர்மா  
இசை: சலில் சௌதுரி  

## கதை

ஏழை மீனவனின் மகள் கறுத்தம்மா மற்றும் மொத்த மீன் வியாபாரியும் முஸ்லீம் இளைஞனான பரீக்குட்டி ஆகியோர் படகு அருகே சந்தித்துப் பேசுவதிலிருந்தே கதை தொடங்குகிறது. அவர்களின் காதலுக்குக் கடுமையான சமூகக் கட்டுப்பாடுகளால் தடை ஏற்படுகிறது. இதற்கிடையில் கருத்தம்மாவின் பேராசைபிடித்த பெற்றோர் பரீக்குட்டியிடம் உள்ள பணத்தைவாங்கி சொந்தமாக படகுகள் வாங்கிக்கொண்டு பரிக்குட்டியை ஏமாற்றிவிடுகின்றனர். பரீக்குட்டியை விட்டுப் பிரிந்து திரிகுன்னத்து மீனவன் பழனியை திருமணம் செய்துகொண்டு சென்றுவிடுகிறாள் கறுத்தம்மா. திருமணத்திலிருந்தே கணவனுக்கு உற்ற மனைவியாக அன்பொழுக நடந்துகொள்கிறாள். இருந்தாலும் அவ்வப்போது வரும் பரீக்குட்டியின் நினைவுகளில் இருந்து முடியாமலும் தவிக்கிறாள். இருவரின் மனப்போராட்டங்களுக்குப் பிறகு எதிர்பாராமல் நிகழும் பரீக்குட்டி, கருத்தம்மா ஆகியோரின் சந்திப்பும் அந்த சந்திப்பைக் கடலன்னை எப்படி ஏற்றுக்கொள்கிறாள் என்பதும்தான் கதை.
# செம்மீன் (நாடகம்)



தகழி சிவசங்கரப் பிள்ளையின் செம்மீன் என்னும் நாவலை முதன்மைப்படுத்தி, 1995-ல் வெளியானது செம்மீன் என்னும் நாடகம். இதன் இயக்குநர் பேபிக்குட்டன். இது தயாரிக்கப்பட்ட ஓராண்டில், 350 முறைக்கும் அதிகமான முறை திரையிடப்பட்டது..கேரள அரசின் ஐந்து விருதுகள் இந்த நாடகத்திற்கு கிட்டியுள்ளன. செம்பன்குஞ்ஞாக வேடமிட்ட என். எஸ். பிரகாஸ், சிறந்த நடிகைக்கு, கறுத்தம்மையாக நடித்த பிந்து சுரேஷ், சிறந்த துணை நடிகருக்கான விருது பட்டணக்காடு புருஷோத்தமனுக்கும், சிறந்த இசைக்கான விருது குமரகம் ராஜப்பனுக்கும், இசையமைப்புக்கான விருது ஏழாச்சேரி ராமசந்திரனுக்கும் வழங்கப்பட்டன.
# இங்க என்ன சொல்லுது


**இங்க என்ன சொல்லுது**, 2014 இல் வெளியான தமிழ்த் திரைப்படமாகும். இதனை வின்சென்ட் செல்வா இயக்கியுள்ளார். இந்தப் படத்தில் நடிகர் சிலம்பரசன் "குட்டி பயலே... குட்டி பயலே" என்ற ஒரு பாடல் பாடியுள்ளார். இவர் சிறப்புத் தோற்றமாகவும் இப்படத்தில் நடிக்கிறார்.  

## நடிகர்கள்
- விடிவி கணேஷ்
- மீரா ஜாஸ்மின்
- சந்தானம்
- ஸ்ரீநாத் (நடிகர்)
- பாண்டியராஜன்
- சொர்ணமால்யா (நடிகை)
- கே. எஸ். ரவிக்குமார்
- மயில்சாமி
- அந்தோணி
# சித்திரையில் நிலாச்சோறு


**சித்திரையில் நிலாச்சோறு** (*Chithirayil Nilachoru*), என்பது அக்டோபர் 18, 2013 அன்று வெளியான இந்தியத் தமிழ்த் திரைப்படமாகும். இதனை ஆர். சுந்தர்ராஜன் இயக்கியுள்ளார். இதற்கு யூ சான்றிதழ் கிடைத்துள்ளது.  

"தெய்வத் திருமகள்" என்னும் தமிழ்த் திரைப்படத்தில் குழந்தையாக நடித்த சாரா இந்தப் படத்தில் முதன்மைக் கதாபாத்திரத்தில் நடித்துள்ளார். வசுந்த்ரா காஷ்யோப் ஆசிரியையாக நடித்துள்ளார்.  

## நடிப்பு
- சாரா அர்ஜூன்
- வசுந்தரா காஷ்யப்
- அசோக் சுந்தரராஜன்
- பிரகாஷ் நாத்
## பாடல்கள்

இத்திரைப்படத்தின் பாடல்களை இளையராஜா இசையமைத்துள்ளார். பாடல்கள் ஏப்ரல் 26, 2013 அன்று வெளியாயின. இத்திரைப்பட பாடல்களுக்கு *பிகைன்ட் வுட்ஸ்* 1.5/5 தரங்கொடுத்திருக்கிறது.
# பண்ணையாரும் பத்மினியும்



**பண்ணையாரும் பத்மினியும்**, என்பது 2014 இல் வெளியான தமிழ்த் திரைப்படமாகும். இதனை அருண்குமார் இயக்கினார். இது ஏற்கனவே குறும்படமாக வெளிவந்தது. இந்தத் திரைப்படத்தில் நடிகர் விஜய் சேதுபதி கதாநாயனாக நடித்தார். இவருக்கு ஜோடியாக ஐஸ்வர்யா ராஜேஷ் நடித்திருந்தார்.  

## கதைச் சுருக்கம்
பண்ணையார் ஜெயப்ரகாசின் நண்பர் ஊருக்குப்போகும்போது அவரிடம் தனது பத்மினி மகிழுந்தை கொடுத்துவிட்டுச் செல்கிறார். பண்ணையாருக்கு மகிழுந்து (கார்) ஓட்ட தெரியாததால் உழவு இயந்திரத்தை ஓட்டும் விஜயசேதுபதி மகிழுந்துக்கு ஓட்டுநராக வருகிறார். பத்மினி மேல் பண்ணையாருக்கும், அவர் மனைவிக்கும், ஓட்டுநர் விஜய் சேதுபதிக்கும் பாசம் கூடிக்கொண்டே போகிறது. திருமணநாளில் மனைவியை மகிழுந்தில் வைத்து அழைத்துச் செல்லவேண்டும் என்ற பண்ணையாரின் ஆசை. ஆனால் அந்நாளில் பண்ணையார் மகிழுந்தை ஓட்டவேண்டும் என்பது மனைவியின் விருப்பம். பண்ணையார் மகிழுந்து ஓட்டக்கற்றுக் கொண்டால் தான் பத்மினி என்ற மகிழுந்தை பிரிய நேரிடும் என விஜய் சேதுபதி அஞ்சுகிறார். பண்ணையார் மகிழுந்து ஓட்டக் கற்றுக்கொண்டாரா, தன் திருமணநாளில் மனைவியை மகிழுந்தில் வைத்து பண்ணையார் அழைத்துச் சென்றாரா, பத்மினியை விட்டு விஜய் சேதுபதி பிரிய நேர்ந்ததா, பத்மினி இவர்களோடு இருந்ததா என்பதை இயக்குநர் சொல்லியுள்ளார்.  

## நடிகர்கள்
- முகுகேசனாக விஜய் சேதுபதி
- பண்ணையாராக ஜெயப்பிரகாஷ்
- செல்லமாவாக துளசி
- ஐஸ்வர்யா ராஜேஷ்
- நீலிமா ராணி
- பீடையாக பாலசரவணன்

### குணச்சித்திர தோற்றம்
- சினேகா
- அட்டகத்தி தினேஷ்

## ஒலிப்பதிவு
இந்தத் திரைப்படத்துக்கு இசை **ஜஸ்டின் பிரபாகரன்** அமைத்திருந்தார். கவிஞர் வாலி இவ் திரைப்படத்துக்கு பாடல் எழுதினார். இந்தத் திரைப்படத்தில் இசையமைப்பாளர் **ஜஸ்டின் பிரபாகரன்** பேசுறேன் பேசுறேன் என்ற பாடல் ஒன்றை பாடி உள்ளார்.  

; ஒலித்தட பட்டியல்  

## விருதுகள்
- சிறந்த திரைப்படத்துக்கான தமிழக அரசின் திரைப்பட விருது (மூன்றாம் பரிசு)
# ஜன்னல் ஓரம்


**ஜன்னல் ஓரம்** (*Jannal Oram*), என்பது 2013இல் வெளிவந்த இந்தியத் தமிழ்த் திரைப்படமாகும். இதனைக் கரு பழனியப்பன் இயக்கியிருக்கிறார். இத்திரைப்படத்தின் பாடல் வெளியீட்டை அக்டோபர் 17, 2013 அன்று கிண்டி, குரோம்பேட்டை, பல்லவபுரம், தாம்பரம் போன்ற பேருந்து நிலையத்தில் வைக்கப்பட்டது. அதைத் தொடர்ந்து கமலா திரையரங்கில் பிரபலங்கள் முன்நிலையில் படத்தின் ஆடியோ வெளியிடப்பட்டது.  

## நடிப்பு

- விமல்
- மனிஷா யாதவ்
- பார்த்திபன்
- பூர்ணா
- விதார்த்
- ராஜேஷ்

## விமர்சனம்
ஆனந்த விகடன் வார இதழில் எழுதிய விமர்சனத்தில் "காமெடி கலந்த சஸ்பென்ஸ் த்ரில்லர் என்ற முயற்சியில், இந்த 'ஜன்னல் ஓரப்’ பயணம் கொஞ்சம் சுவாரஸ்யம்தான்!" என்று எழுதி மதிப்பெண்களை வழங்கினர்.
# போங்கடி நீங்களும் உங்க காதலும்


**போங்கடி நீங்களும் உங்க காதலும்**, என்பது 2014 ஆம் ஆண்டு வெளியான இந்தியத் தமிழ்த் திரைப்படமாகும். இதனை ராமகிருஷ்ணன் இயக்கினார்.  

“போங்கடி நீங்களும் உங்க காதலும் படத்தின் டைட்டில் பெண்களை அவமானப்படுத்தும் விதத்தில் வைக்கவில்லை. இந்த வார்த்தைகள் கோபத்துடன் பெற்றோர்கள் காதலிக்கும் தங்கள் பிள்ளைகளைப் பார்த்து போங்கடி நீங்களும் உங்க காதலும்... என்று கோபத்துடன் சொல்வது போன்றுதான் வைத்திருக்கிறேன்...” என்று படத்தின் தலைப்பு பற்றி சொல்லியிருக்கிறார் இயக்குநர் ராமகிருஷ்ணன்.
# அச்சன்கோவில் தர்மசாஸ்தா



**அச்சன்கோவில் தர்மசாஸ்தா** பரசுராமரால் தோற்றுவிக்கப்பட்ட கோயில் இது. அச்சன்கோவிலில் அமைந்த சாஸ்தாவின் சிலை மிகப்பழமை வாய்ந்தது. இங்கே அய்யப்பன் வனராஜனாக, அமர்ந்த நிலையில் கையில் அமுதமும், கருப்பனின் காந்தமலை வாளும் ஏந்தி காட்சி அளிக்கிறார். இவருக்கு இருபுறமும் பூர்ணா, புஷ்கலை எனும் இரு தேவியர் மலர் தூவுவது போன்று காட்சி தருகின்றனர். இங்குள்ள ஐய்யப்பனை **கல்யாண சாஸ்தா** என்று அழைக்கின்றனர். இவரை வழிபட திருமணத்தடைகள் நீங்கும் என்பது பக்தர்களின் நம்பிக்கை.  

## அமைவிடம்
கேரளத்தின் கொல்லம் மாவட்டத்தில் பத்தனாபுரம் வட்டத்தில் உள்ள கோவிலாகும். பரசுராமர் நிறுவிய ஐந்து கோயில்களில் இதுவும் ஒன்று. தமிழக பக்தர்கள் அதிகளவில் கூடுமிடங்களில் இதுவும் ஒன்று. இது நிறுவப்பட்ட ஆண்டு கொல்ல வருடம் 1106 மகரம் 12ம் நாள்.  

## போக்குவரவு வசதிகள்
தமிழ்‌நாட்டின், செங்கோட்டையிலிருந்து முப்பது கிலோ மீட்டர் தொலைவில் அடர்ந்த காட்டுபாதை வழியாக அச்சன்கோவில் அய்யப்பன் கோயிலுக்கு செல்லலாம். .  

## உற்சவ விழா
தனு மாதத்தின் முதல் பத்து நாட்கள் மண்டலபூஜை நடைபெறும். மகர மாதத்தில் ரேவதிபூஜையும் நிகழும். மண்டலபூஜையில் தேரோட்டமும் ரேவதிபூஜையில் புஷ்பாபிஷேகவும் முதன்மையான சடங்குகள். மூன்றாம் உற்சவத்தில், சிறிய தேரில் வர்ண ஆடை ஆபரணங்கள் அணிந்து, வாளும் பரிசயும் கையிலேந்தியுள்ள அய்யப்பனின் விக்ரகம் வரும். இதை மணிகண்டமுத்தய்யசுவாமியின் எழுந்தருளல் என்பர். ஒன்பதாம் உற்சவத்தின் போது, சக்கரங்கள் கொண்ட பெரிய ரதத்தில் எழுந்தருளுவார்.
# வார்ப்புரு:Infobox event

|sizedefault=upright=}|thumbtime=}}|alt=}}}}}  
| caption2 = }  

| imagestyle =  

| image3 =  
| caption3 = }  

|image4 =  

| image5 =  
| caption5 =  

| datastyle = text-align: ;  
| headerstyle = background-color:lavender;  

| label1 = பூர்வீக பெயர்  
| data1 =  

| label2 = ஆங்கிலப்பெயர்  
| data2 = }}  

| label3 = நாள்  
| data3 = }  

| label4 = நேரம்  
| data4 = }  

| label5 = காலம்  
| data5 = }  

| label6 = இடம்  
| data6 = }  

| label7 = அமைவிடம்  
| class7 = location  
| data7 =  

| label8 = புவியியல் ஆள்கூற்று  
| data8 = }  

| label9 = பிற பெயர்கள்  
| data9 =  

| label10 = வகை  
| data10 = }  

| label11 = கருப்பொருள்  
| data11 = }  

| label12 = காரணம்  
| data12 = }  

| label13 = உள்நோக்கம்  
| data13 = }  

| label14 = இலக்கு  
| data14 = }  

| label15 = குற்றவாளி  
| data15 = }  

| label16 =  
| data16 = }  

| label17= நிதி  
| data17 = }  

| label18 =  
| data18 = }  

| label19 = செய்தோர்  
| data19 = }  

| label20 = படமாக்கியோர்  
| data20 = }}  

| label21 = பங்கேற்றோர்  
| data21 = }  
| class21 = attendee  

| label22= விளைவு  
| data22 = }  
| class22 = description  

| header23 =  

| data24 = }  
| data25 = }  
| data26 = }  

| label27 = இறப்புகள்  
| data27 =  

| label28 = காயமுற்றோர்  
| data28 = }  

| label29 = காணாமல் போனோர்  
| data29 = }}  

| label30 = சொத்து சேதம்  
| data30 =  

| label31 = அடக்கம்  
| data31 = }  

| label32 = இடம்பெயர்ந்தது  
| data32 = }  

| label33 = விசாரணைகள்  
| data33 = }  

| label34 = புலன்விசாரணை  
| data34 = }  

| label35 = பிணஆய்வாளர்  
| data35 = }  

| label36 = கைதுகள்  
| data36 = }  

| label37 = சந்தேகநபர்கள்  
| data37 = }  

| label38 = குற்றம் சாட்டப்பட்டோர்  
| data38 = }  

| label39 = தண்டனை பெற்றோர்  
| data39 = }  

| label40 = தண்டனை  
| data40 = }  

| label41 = விசாரணை  
| data41 = }  

| label42 = தீர்ப்பு  
| data42 = }  

| label43 = குற்றத்தீர்ப்புகள்  
| data43 = }  

| label44 = தண்டனை  
| data44 = }  

| label45 = வெளியீட்டுத் தடை  
| data45 = }}  

| label46 = வழக்கு  
| data46 = }  

| label47 = விருதுகள்  
| data47 = }  

| label48 = தடயங்கள்  
| data48 = }}  

| label49 = }  
| data49 = }  

| label50 = }  
| data50 = }  

| label51 = }  
| data51 = }  

| label52 = இணையதளம்  
| data52 = }  

| data53 = }  

| belowstyle = -top: #aaa solid;  
| below = }  

}}<noinclude>  

</noinclude>
# அமளி துமளி



**அமளி துமளி**, என்பது வெளியாகவிருக்கும் இந்தியத் தமிழ்த் திரைப்படமாகும். இதனை கே. எஸ். அதியமான் இயக்குகிறார். இப்படம் 2012ஆம் ஆண்டு வெளியிடுவதாக திட்டமிட்ருந்தது. ஆனால் படப்பிடிப்பு தாமதம் காரணமாக 2013ஆம் வெளியாகும் என கூறப்பட்டது.  

## நடிப்பு
- நகுல்
- சாந்தனு பாக்யராஜ்
- சந்தானம்
- சுவாதி ரெட்டி
- பரிமா
- சுஜா வருனி
- சஞ்சனா சிங்
- நீலிமா ராணி
- பஞ்சு சுப்பு
- ஜெயபிரகாஷ்
- லொல்லு சபா ஜீவா
# ஆந்திர பிரபா



ஆந்திரப் பிரபா என்பது தெலுங்கில் வெளியாகும் நாளிதழ் ஆகும். இதன் தளம் தி நியூ இந்தியன் எக்சுபிரசு என்ற நிறுவனத்தின் வசம் உள்ளது.  

## வரலாறு
இந்த நாளேடு, 1938 ஆம் ஆண்டு ஆகஸ்டு 15 ஆம் நாள் சென்னையில் தொடங்கப்பட்டது.  

## பதிப்புகள்
பெங்களூர், ஐதராபாத்து, விசாகப்பட்டினம், சென்னை, விசயவாடா ஆகிய பதிப்புகளைக் கொண்டுள்ளது.  

## துணை இதழ்கள்
இந்த செய்தித்தாளில் முகூர்த்தம், கிரக பலம், கிரீட பிரபா, ஔராகி, நாயிகா, சிந்தனா உள்ளிட்ட பகுதிகள் உள்ளன.  

துணை இதழ்கள்  
- திங்கள் : சகிதி கவட்சம், சிந்தனா, வாழ்க்கை
- செவ்வாய் : குலசா, சிந்தனா
- புதன்: யுவா, சிந்தனா
- வியாழன் : சித்ரபிரபா
- வெள்ளி : சிங்கமுலு
- சனி : பால பிரபா, சிந்தனா
- ஞாயிறு : 48 பக்க துணை இதழ்
# வாலு


**வாலு** என்பது விசய் சுந்தர் இயக்கத்தில் 2015இல் வெளியாகிய இந்தியத் தமிழ்த் திரைப்படமாகும். இத்திரைப்படத்தில் சிலம்பரசன், அன்சிகா ஆகியோர் முதன்மைக் கதாபாத்திரங்களில் நடித்துள்ளனர். நீண்ட நாள்களாக வெளிவராதிருந்த இத்திரைப்படம், ஆகத்து 14, 2015 அன்று வெளியாகியது.  

## நடிப்பு

- சிலம்பரசன் சக்தி
- ஹன்சிகா மொத்வானி பிரியா மாஹலக்ஷ்மி
- சந்தானம் கெ.கிரிபாகரன்
# நண்பேன்டா (திரைப்படம்)



**நண்பேன்டா** (*Nannbenda*) என்பது, ஜகதீஷ் இயக்கத்தில் உதயநிதி ஸ்டாலின், நயன்தாரா ஆகியோர் நடிப்பில் 2015ஆம் ஆண்டு ஏப்ரல் மாதம் 2ஆம் தேதியன்று வெளிவந்த ஓர் இந்தியத் தமிழ்த் திரைப்படமாகும்.இப்படத்திற்கு ஹாரிஸ் ஜயராஜ் இசையமைத்துள்ளார்.  

## நடிப்பு

- உதயநிதி ஸ்டாலின்
- நயன்தாரா
- சந்தானம்
- கருணாகரன்
- ஷெரின்
- பூஜா இராமச்சந்திரன்
- சூசானா ஜார்ஜ்
- மனோபாலா
- லொல்லுசபா மனாேகர்
- தமன்னா (சிறப்புத் தோற்றம்)

## படப்பிடிப்பு

இயக்குநர் ராஜேஷின் உதவி இயக்குநர் ஜகதீஷ் இயக்கும் *நண்பேன்டா* எனும் திரைப்படத்தைத் தாயாரித்து, சந்தானத்துடன் இணைந்து தானும் நடிக்கவிருப்பதாக 2013ஆம் ஆண்டு சூலை மாதம் உதயநிதி ஸ்டாலின் தெரிவித்தார் இப்படத்தின் நாயகியாக முதலில் காஜல் அகர்வாலை தேர்ந்தெடுத்தனர். இதற்காக குறிப்பிட்ட தொகையும் முன்பணமாக பெற்றுக் கொண்டார், காஜல். படத்திற்கு முறையான தேதிகள் வழங்கப்படாத நிலையில், வேறு சில தெலுங்குப் படங்களில் தொடர்ந்து நடித்துக் கொண்டிருந்தார். இரண்டு மாதங்கள் பொறுத்திருந்த படத்தின் தயாரிப்பாளர் உதயநிதி, பின்னர் படத்தின் நாயகியாக நயன்தாராவை தேர்ந்தெடுத்ததாகத் தெரிவித்தார். மேலும் இப்படத்தில் தமன்னா சிறப்புத் தோற்றத்தில் நடிப்பார் என்று தெரிவிக்கப்பட்டது.  

இப்படத்திற்கு ஹாரிஸ் ஜயராஜ் இசையமைப்பாளராகம், பாலசுப்ரமணியம் ஒளிப்பதிவாளராகவும் பணியாற்றுவர் என தெரிவிக்கப்பட்டது. உதயநிதி, ஹாரிஸுடன் நடிகராக மூன்றாவது முறையும், தயாரிப்பாளராக ஐந்தாவது முறையாகவும் இணைகின்றார் என்பது குறிப்பிடத்தக்கது.  

## இசை

ஹாரிஸ் ஜயராஜ் இப்படத்திற்கு இசையமைத்துள்ளார். இப்படத்தில் மொத்தம் 6 பாடல்கள். சோனி நிறுவனத்தின் மூலம் 2014ம் ஆண்டு திசம்பர் 23ம் நாள் படத்தின் இசை வெளியிடப்பட்டது. இசைவெளியீட்டு விழாவில் நடிகர்கள் சூர்யா மற்றும் ஆர்யா கலந்து கொண்டனர். படத்தின் பாடல்கள் வெளிவந்த முதல் நாளே ஐடியுன்சில் (iTunes) முதலிடம் பிடித்தது.  

## சந்தைப்படுத்துதல்

இத்திரைப்படத்தின் முதல் சுவரொட்டி 2014 ஆண்டு சனவரி மாதம் வெளிவந்தது. திரைப்படத்தின் முன்னோட்டம், 2014ஆம் ஆண்டு நவம்பர் மாதம் 26ஆம் நாள் வெளியிடப்பட்டு, பெரும் வரவேற்பைப் பெற்றது.
# பிரியாணி (திரைப்படம்)


**பிரியாணி** என்பது ஞானவேல் ராஜா தயாரிப்பில் வெங்கட் பிரபு இயக்கத்தில் 2013இல் வெளியான இந்தியத் தமிழ்த் திரைப்படமாகும். இதில் கார்த்தி, ஹன்சிகா, பிரேம்ஜி அமரன், நாசர், ராம்கி போன்றோர் நடித்துள்ளனர்.  

இது யுவன் சங்கர் ராஜாவின் இசையில் வரும் நூறாவது படமாகும். யுவன் சங்கர் ராஜாவின் பிறந்த நாளான ஆகத்து 31ஆம் தேதி இசை வெளியீட்டு விழா நடத்துவதாக இருந்தனர். ஆனால் இசை வெளியீட்டுக்கு முன் இணையத்தில் இப்படத்தின் பாடல்கள் அனைத்தும் வெளியானதால் இசை வெளியீடு இல்லாமல் படத்தின் பாடல்கள் வெளியிடப்பட்டன.  

இத்திரைப்படத்தின் ஒரு காட்சியில், ஒரு தொழிலதிபருடைய தகவல்களை தமிழ் விக்கிப்பீடியா மூலமாக எடுப்பதுபோல் படமாக்கப்பட்டுள்ளது.  

## கதை சுருக்கம்
கார்த்திக்கும் பிரேம்ஜி அமரனும் பள்ளிப்பருவத்தில் இருந்தே நண்பர்கள். இருவரும் சென்னையிலுள்ள உழவு இழுவை இயந்திரம் விற்பனை செய்யும் கடையில் பணிபுரிகின்றனர். புதிதாக பெங்களூரில் தொடங்கப்படும் அவர்கள் கடையின் திறப்பு விழாவிற்கு இருவரும் செல்கின்றனர். அங்கு பெரிய தொழிலதிபரை சந்திக்கின்றனர். கடை திறப்புவிழா முடிந்து சென்னைக்கு திரும்பும் வழியில் ஆம்பூரில் பிரியாணி சாப்பிடுவதற்காக ஒரு கடையில் நிற்கின்றபோது, ஒரு பெண்ணை சந்திக்கின்றனர். அவருடன் அருகிலுள்ள தங்கும் விடுதிக்கு செல்கின்றனர். அங்கு அளவுக்கதிகமாக மது உட்கொண்டு மயங்கி விடுகின்றார்கள். காலையில் அவர்கள் உள்ள அறையில் அவர்கள் பெங்களூரில் சந்தித்த தொழிலதிபர் கொலை செய்யப்பட்டு உள்ளார். அவர்களுடன் வந்த பெண் அவ்வறையில் காணவில்லை. இக்கொலையை செய்தது யார்? ஏன் அவர்கள் இவர்கள் இருவரையும் இதில் தொடர்புபடுத்தினார்கள்? இவர்கள் எப்படி காவல்துறையிடம் தப்பினார்கள் என்பதை இயக்குநர் விறுவிறுப்பாக சொல்லியுள்ளார்.
# களவாடிய பொழுதுகள்


**களவாடிய பொழுதுகள்** என்பது 2017 ஆம் ஆண்டில் வெளிவந்த இந்தியத் தமிழ் காதல் திரைப்படம் ஆகும். இதனை தங்கர் பச்சான் இயக்கியிருந்தார். பிரபுதேவா, பூமிகா சாவ்லா முக்கிய பாத்திரங்களிலும், பிரகாஷ் ராஜ், கஞ்சா கறுப்பு ஆகியோர் துணைப்பாத்திரங்களிலும் நடித்திருந்தனர். சத்யராஜ் பெரியார் வேடத்தில் சிறப்புத் தோற்றத்தில் நடித்திருந்தார். 2009 ஆம் ஆண்டில் ஆரம்பிக்கப்பட்ட இத்திரைப்படத்தின் தயாரிப்புப் பணிகள் நிதி நெருக்கடி காரணமாக தாமதமாகி 2017 டிசம்பரிலேயே வெளியிடப்பட்டது.  

## நடிப்பு
- பிரபுதேவா (பொற்ச்செழியன் வேடத்தில்)
- பூமிகா சாவ்லா (ஜெயந்தி)
- பிரகாஷ் ராஜ் (சௌந்தரராஜன்)
- இன்பநிலா (ராணி)
- சத்யராஜ் (பெரியார், சிறப்புத் தோற்றம்)
- கஞ்சா கறுப்பு (ஞானம்)
- சத்தியன் (ராதா)
# என்றென்றும் புன்னகை (திரைப்படம்)



**என்றென்றும் புன்னகை** 2013 இல் வெளியான தமிழ்த் திரைப்படமாகும். ஐ. அஹமத் இயக்கத்தில் ஹாரிஸ் ஜெயராஜ் இசையில் மதியின் ஒளிப்பதிவில் தமிழ்க்குமரனின் தயாரிப்பில் உருவான இந்தப்படத்தை ரெட் ஜெயண்ட் மூவீஸ் விநியோகித்தது. அலுவல் முறையில் 29 ஜூன் 2012 இல் தொடங்கப்பட்டு 20 திசம்பர் 2013 இல் வெளியிடப்பட்டது. விமர்சகர்களிடம் பாராட்டைப் பெற்ற இப்படம் வணிகமுறையில் வெற்றியும் பெற்றது.  

## நடிப்பு
- ஜீவா
- திரிசா
- வினய் ராய்
- சந்தானம்
- நாசர்
- ஆண்ட்ரியா

## வெளியீடு
திரைப்படத்தின் செயற்கைக்கோள் உரிமைகளை ஜீ தமிழ் தொலைக்காட்சி வாங்கியது. இப்படத்திற்கு இந்தியத் திரைப்படத் தணிக்கை குழு யு சான்றிதழ் வழங்கியது. இந்த படம் 20 டிசம்பர் 2013 அன்று உலகம் முழுவதும் 750 திரையரங்குகளில் பிரியாணி மற்றும் இந்தி திரைப்படமான தூம் 3 உடன் வெளியிடப்பட்டது.  

## தொலைக்காட்சித் தொடரை பார்க்க
- என்றென்றும் புன்னகை
# சக்கரியா



**பவுல் சக்கரியா** (பால் சக்கரியா) ஒரு மலையாள சிறுகதை எழுத்தாளரும், புதின எழுத்தாளரும் ஆவார்.  

## ஆக்கங்கள்
<h4>மலையாளம்</h4>  
- சலாம் அமேரிக்க(1988)
- ஒரிடத்து
- ஆர்க்கறியாம்(1988)
- ஒரு நஸ்ராணியுவாவும் கௌளி சாஸ்த்ரவும்
- பாஸ்கரபட்டேலரும் என்றெ ஜீவிதவும்
- எந்துண்டு விசேஷம் பீலாத்தோசே?(1996)
- கண்ணாடிகாண்மோளவும்(2000)
- சக்கறியயுடெ கதகள்(2002)
- ப்ரெய்‌ஸ் த லோர்ட்
- புத்திஜீவிகளெக்கொண்டு எந்த் ப்ரயோஜனம்?
- இஷ்டிகயும் ஆசாரியும்
- இதாணென்றெ பேர்
- ஜோசப் ஒரு புரோஹிதன் (திரக்கத)
- கோவிந்தம் பஜ மூடமதே
- ஒரு ஆப்ரிக்கன் யாத்ர (பயணக் கட்டுரை)
- அல்போன்சாம்மயுடெ மரணவும் சவசம்ஸ்காரவும் (சிறுகதை)
- உருளிக்குன்னத்தின்றெ லுத்தீனிய

<h4>ஆங்கிலம்</h4>  
- பாஸ்கரபட்டேலர் அன்ட் அதர் ஸ்டோரீஸ்

## விருதுகள்
- 1979: கேரள சாகித்ய அகாதமி விருது (ஒரிடத்து)
- 2004: கேந்த சாகித்ய அகாதமி விருது விருது (சக்கறியயுடெ செறுகதகள்)
- ஒ.வி. விஜயன் விருது - (அல்போன்சாம்மயுடெ மரணவும் சவசம்ஸ்காரவும்) 2012
# முப்பொழுதும் உன் கற்பனைகள் (திரைப்படம்)



**முப்பொழுதும் உன் கற்பனைகள்** (*Muppozhudhum Un Karpanaigal*) திரைப்படம் இயக்குநர் எல்ரெட் குமார் அவர்களால் இயக்கப்பட்டு கிபி 2012 -ல் வெளி வந்த திரைப்படமாகும். இத்திரைப்படத்தின் கதாநாயகனாக அதர்வாவும், கதாநாயகியாக அமலா பாலும் நடித்துள்ளார்கள். திரையரங்குகளில் இப்படம் 100 நாட்களை கடந்து ஓடியது.  

## நடிகர்கள்
- அதர்வா
- அமலா பால்
- ஜெயப்பிரகாசு
- நாசர்
- சந்தானம்
## ஆதாரங்களும் மேற்கோள்களும்
# கிராவிட்டி (ஆங்கிலத் திரைப்படம்)


## கதைச் சுருக்கம்
சர்வதேச விண்வெளி நிலைத்தில் தங்கியிருந்து ஆராய்ச்சி மற்றும் பராமரிப்புப் பணிகளை மேற்கொள்ளும் விண்வெளி வீரர்கள் எதிர்பாராத விதமாக *விண்வெளிக் கழிவுகள்* (Space debris) எற்படுத்திய விபத்தினால் அவர்களின் விண்வெளி ஓடம் பழுதடைந்துவிடுகிறது. இதன் தொடர்வினை காரணமாக சர்வதேச விண்வெளி நிலையம் மற்றும் அருகில் 100 கிலோமீட்டர்கள் தொலைவில் உள்ள சீனாவின் சர்வதேச விண்வெளி நிலையம் ஆகியவை பழுதடைந்து விடுகின்றன. சாண்ரா புல்லக் தவிர மற்றவர்கள் அனைவரும் இறந்து விடுகின்னர். சார்ச் க்லூனியும் சாண்ரா புல்லக்கை காப்பாற்றும் பொருட்டுத் தன்னை விடுவித்துக் கொண்டு விண்வெளியில் தொடர்பின்றிச் செல்கிறார். இறுதியில் சாண்ரா புல்லக் தற்கொலை முயற்சிக்கு முயன்று பின்னர் கடினப் போராட்டத்திற்குப் பின் பூமிக்குத் திரும்பி வருகிறார்.  

## நடிகர்கள்
- சாண்ட்ரா புல்லக்
- ஜார்ஜ் குளூனி
- காரிச்
- ஓர்ட்டோ இக்னேச்சென்
- பால் சர்மா
- அமி வாரன்
- பசீர் சாவேசு

## இசை
இசைத் தொகுப்பாளர் டீவன் பிரைச் (Steven Price) இத்திரைப்படத்திற்கு இசையமைத்துள்ளார். 2013 ஆம் ஆண்டும் செப்டம்பர் மாதத் தொடக்கத்தில் 23 நிமிட இசை முன்னோட்டம் இணையத்தில் வெளியிடப்பட்டது.. செப்டம்பர் 17 ஆம் தியதி 2013 ஆம் ஆண்டு வால்டர் டவர் மியூசிக் (WaterTower Music) நிறுவனம் இத்திரைப்படத்தின் இசையை மின் வடிவிலும் (digitally) ஒலிப் பேழைகளாகவும் (physical formats) வெளியிட்டது.
# கயர்


கயர் என்பது தகழி சிவசங்கரப் பிள்ளை எழுதிய புதினம். 1978-ல் வெளியானது 1997-ல் இதன் ஆங்கில மொழிபெயர்ப்பு வெளியானது.  

## உள்ளடக்கம்
கொல்லத்தில் வாழும் மக்களின் வாழ்வைப் பற்றி பிள்ளை கூறுகிறார்.  
. ஆறு தலைமுறைகளுடன் ஏறத்தாழ ஆயிரம் கதாபாத்திரங்களைக் கொண்ட கதையை உடையது. 250 ஆண்டுகளுக்கு முன்பு வாழ்ந்த மக்கள் தொடங்கி, அண்மையில் நக்சலைட்களின் வரவு வரை கதை நீண்டுள்ளது. குட்டநாட்டில் மருமக்கத்தாய பழக்கம், நம்பூதிரி பந்தம், கோயில்களும், கோயில் கலைகளும், பழைய பழக்கவழக்கழங்கள், நியமங்கள், பெண்களின் வாழ்க்கைமுறை, தொழிலாளிகளின் குல வேறுபாடு, சாதி மத பிரச்சனைகள், கிறித்தவ சமயத்தின் வளர்ச்சி, பணத்தின் பலம், புலையரின் தியாகம், என பல்வகை செய்திகளை கதையின் ஊடே சொல்லியிருக்கிறார். அந்த காலகட்டத்தில் இருந்த பேச்சுவழக்கினை கதைக்குள் புகுத்தியுள்ளார்.  

## திரைத்தொடர்
இதேபெயரில் எம். எஸ். சத்யுவின் இயக்கத்தில் 1989 இல் இந்தியில் திரைத்தொடர் வெளியிடப்பட்டது.  

## விருதுகள்
- வயலார் விருது (1980)
# ஐ-போன் 5எஸ்


**ஐ-போன் 5எஸ்** (iPhone 5S) என்பது ஆப்பிள் நிறுவனம் தயாரிக்கப்பட்ட தொடுதிரை கொண்ட நுண்ணறிப்பேசியாகும். கடந்த செப்டம்பர் 20 2013 அன்று வெளியிடப்பட்ட இது ஐ-போன் வரிசைகளில் ஒன்றாகும். இதனை அறிமுக செய்வதற்காக ஆப்பிள் நிறுவனம் செப்டம்பர் 10 2013 அன்று ஒரு விழாவினை நடத்தியது.  

உலகிலேயே முதல் முறையாக ஒரு நுண்ணறிபேசியில் 64-பிட்டு செயலியை (ஏ7 ஆப்பிள் செயலி) பொருத்தியது இந்த ஐ-போன் 5எஸ் ஆகும்.
# விக்கிப்பீடியா:சேலம் பெரியார் பல்கலைக்கழகத்தில் தமிழ்க்கணினி, தமிழ் விக்கிப்பீடியா பயிலரங்கம்

## நோக்கம்

சேலம் பகுதியைச்சார்ந்த பொது மக்களுக்கும், பல்கலைக்கழக, கல்லூரி மாணவர்களுக்கும் தமிழ்க்கணினி மற்றும் தமிழ் விக்கிப்பீடியா தொகுப்புப்பணிகளில் ஈடுபாட்டை ஏற்படுத்தவும் தமிழ் விக்கிப்பீடியாவின் திட்டங்களில் அனைவரும் பங்கேற்கும் வகையில் எளிய செய்முறை விளக்கம் அளிக்க வேண்டும் என்பதையும் நோக்கங்களாகக் கொண்டு பெரியார் பல்கலைக்கழக வேலைவாய்ப்பு மையம், தமிழக அரசின் வேலைவாய்ப்பு , பயிற்சித்துறையுடன் இணைந்து சேலம் சுழற்சங்கம் தமிழ்க்கணினி மற்றும் தமிழ் விக்கிப்பீடியா பயிலரங்கத்தினை நிகழ்த்த உள்ளது.  
## நிகழிடம்

சேலம் பெரியார் பல்கலைக்கழகத்திலுள்ள '''பெரியார் கலையரங்கம்.  

## நாள், நேரம்
**09.11.2013** அன்று 9.30 மணி முதல் மாலை 5.30 மணி வரை.  
## நிகழ்ச்சி நிரல்
வரவேற்புரை:  
- பேராசிரியர் முனைவர். இரா. வெங்கடாசலபதி , ஒருங்கிணைப்பாளர் , பெரியார் பல்கலைக்கழக வேலைவாய்ப்பு மையம்.

சிறப்புரை:  
- திரு. மா. தமிழ்ப்பரிதி, துணைப்பேராசிரியர், இதழியல் மற்றும் மக்கள் தொடர்பியல் துறை மற்றும் பேரா.முனைவர். இரா. வெங்கடாசலபதி
- விக்கிமீடியா கருத்தாளர்கள்: திரு. தகவல் உழவன், திருமதி. பார்வதிஸ்ரீ

## பயிலரங்கப்பொருண்மைகள்
இந்நிகழ்வில், தமிழ் விக்கிப்பீடியா அறிமுகம், தமிழ் விக்கிப்பீடியா திட்டங்கள் , தமிழ் விக்கிப்பீடியா தொகுத்தல் பணி, தமிழ்க்கணினி அறிமுகம், தமிழ்க்கணினியின் தேவை, தமிழ் இயங்கு தளங்கள், தமிழ் மென்பொருட்கள், தமிழ் எழுத்துரு, தமிழ் ஒருங்குகுறி, தமிழ் ஒருங்குகுறியின் பயன்கள், தமிழ் வலைப்பூ உருவாக்கம், திறந்தநிலை இயங்குதளங்கள் மற்றும் மென்பொருட்கள், ஒலிக்கோப்பு, ஒளிப்படங்கள், காணொளிகளின் பயன்பாடுகள் மற்றும் அவற்றை விக்கிப்பீடியா திட்டங்களில் இணைக்கும் முறைகள் குறித்த நேரிடை செயல்முறைப்பயிற்சி அளிக்கப்பட உள்ளது.  
## இந்நிகழ்வில் பங்கேற்க
இப்பயிலரங்கில் பங்கேற்க விரும்புபவர்கள் தங்களின் பெயரை **தமிழகம்** என்னும் வலைதளத்தில் பதிவு செய்து, 09.11.2013 அன்று நிகழ உள்ள பயலரங்கிலோ பங்கேற்கலாம். இப்பயிலரங்கம் குறித்து மேலும் விவரம் தேவைப்படுவோர் +91-9750933101, +91-9442105151 ஆகிய இரு எண்களில் தொடர்பு கொள்ளலாம். பெயர்ப்பதிவு செய்து கொண்டவர்களுக்கு நிகழ்வில் பங்கேற்க முன்னுரிமை அளிக்கப்படும்.  

## ஊடகங்கள்
### முன் பணிகள்

### 26 அக்டோபர் 2013

### 9 நவம்பர் 2013
# ஆப்பிள் ஊடக விழா

**ஆப்பிள் ஊடக விழா** (Apple media events) என்பது ஆப்பிள் நிறுவனம் தனது புதிய தயாரிப்புகள், தயாரிப்பு மறுவடிவமைப்பு, புத்துயிராக்கம் போன்றவற்றை ஊடகங்கள் வழியாக அனைவருக்கும் கொண்டு செல்லும் படியாக நடத்தப்படும் விழாவாகும்.  

## புதிய ஐப்பாடுகள்

ஆப்பிள் நிறுவனம் வருகிற அக்டோபர் 22, 2013 அன்று ஒரு ஊடக விழாவை நடத்தவிருக்கிறது. இந்த விழாவில் பல புதிய வகை ஐப்பாடுகளை அறிமுகப்படுத்தும் என ஊடகங்களில் கூறப்படுகிறது.
# வேதி ஆவிப் படிவு

**வேதி ஆவிப் படிவு** (Chemical vapor deposition) என்பது உயர்ந்த தெளிவுள்ள, உயர்ந்த திறனுள்ள திடமானப் பொருட்களைத் தயாரிக்கப் பயன்படுத்தப்படும் ஒரு வேதியியல் செயல்முறையாகும். இந்த செயல்முறை பெரும்பாலும் மென் படலங்களைத் தயாரிக்கக்கூடியக் குறைக்கடத்தி தொழிற்சாலைகளிலேயே பயன்படுத்தப்படும்.  

## வெளியிணைப்புகள்
- Fundamentals of Chemical Vapor Deposition, by TimeDomain CVD, Inc.
- Traditional Coating Technologies
- Chemical vapor deposition with atmospheric plasma
# மென் படலம்

**மென் படலம்** (Thin film) என்பது ஒரு நானோமீட்டரில் இருந்து பல மைக்ரோமீட்டர் வரையிலான அளவுடைய பொருட்களின் அடுக்குகளை குறிக்கிறது. இது போன்ற மென் படல தயாரிப்புகள், மின்னணுக் குறைக்கடத்தி கருவிகள், மற்றும் ஒளிசார் மேற்பூச்சு ஆகியவற்றிலும் பயன்படுத்தப்படுகிறது.  

நன்கு அறியப்பட்ட பயன்பாடு என்னவென்றால் அது வீட்டு சாளரங்களின் கண்ணாடியில் ஒட்டப்படும் மென் படலங்கள் ஆகும்.